Jaak Ojakäär
Jaak Ojakäär (11. juuli 1958 Tallinn – 26. november 2016) oli eesti muusikasaadete toimetaja ja muusikakriitik. Ta õppis eraviisiliselt klaverit ja isa juhendamisel klarnetit. Ta lõpetas 1980. aastal Tallinna Pedagoogilise Instituudi kultuuri- ja muusikateaduskonna orkestrijuhtimise erialal (õpetajad Ilmar Tõnisson ja Ahti Rääst). Ta mängis 1980. aastatel Kalevi bigbändis. Raadiosaateid hakkas tegema juba üliõpilasena. 1980. aastast töötas ta Eesti Raadios (hiljem Eesti Rahvusringhäälingus) Vikerraadio muusikatoimetajana.